Transport for London

Transport for London (skrátene TfL) je správnym orgánom londýnskej samosprávy zodpovedným za dopravu v oblasti Veľkého Londýna. Spoločnosť vznikla v roku 2000 nariadeným Greater London Authority. V roku 2003 k nej bolo pridružené aj dovtedy samostatné londýnske metro. Divízie spoločnosti Spoločnosť je riadená správnou radou, ktorú menuje londýnsky starosta (v súčasnosti je to Boris Johnson). Spoločnosť je rozdelená na tri hlavné direktoráty, pričom každý z nich je zodpovedný za iné spôsoby dopravy. Tieto tri funkčné jednotky sú: London Underground je zodpovedná za podzemnú koľajovú dráhu (metro), ktorá je bežne označovaná ako „the Tube“, a za riadenie údržby vykonávanej súkromnými spoločnosťami. Delí sa na tri časti: BCV: Bakerloo, Central a Victoria Line JNP: Jubilee, Northern a Piccadilly Line SSR (Sub Surface Railway): Metropolitan, District, East London, Circle, Hammersmith & City a Waterloo & City Line London Rail zodpovedá za: koordináciu s dopravcami, ktorí poskytujú služby železničnej dopravy v rámci Londýna pod značkou National Rail prevádzku Docklands Light Railway prevádzku London Overground Pozemná doprava pozostávajúca z: London Buses zabezpečuje sieť autobusovej dopravy, ktorú prevádzkujú jednotlivé súkromné prepravné spoločnosti London Dial-a-Ride zabezpečuje prevádzku dopravy pre paraplegikov London River Services zodpovedá za udeľovanie licencií prepravcom a za koordináciu riečnej dopravy na Temži London Streets zodpovedá za údržbu cestných komunikácií Public Carriage Office zodpovedá za udeľovanie licencií na prevádzku taxislužby London Trams zodpovedá za prevádzku električkovej siete Tramlink Victoria Coach Station prevádzkuje hlavnú autobusovú stanicu v Londýne. Stoja na nej najmä diaľkové a medzinárodné autobusové spoje. Tarifa Travelcard je papierový cestovný lístok používaný v mestskej hromadnej doprave v oblasti Veľkého Londýna. Travelcards majú rôznu dobu platnosti, od jedného dňa až do doby jedného roku. Tieto lístky je možné zakúpiť v predajniach Transport for London, v automatoch na staniciach metra a v predajniach National Rail. Vydávajú s platnosťou jeden, tri alebo seden dní alebo potom na dobu od jedného mesiaca do jedného roku. Je platná vždy do 4:30 hod. nasledujúceho dňa po poslednom dni platnosti. Alternatívou k papierovej Travelcard je Oyster Card – bezdotyková elektronická karta. Jedna karta môže naraz uchovávať až tri časové cestovné lístky. Tieto lístky je možné na kartu nahrať už s mesačným predstihom. Prípadne je možné na nej používať systém „Pay As You Go“, pričom cestujúci platí iba za skutočne uskutočnené cesty. Múzeum Transport for London vlastní a prevádzkuje múzeum – London’s Transport Museum, ktoré sa nachádza v Covent Garden. Múzeum prezentuje históriu dopravy v Londýne. Zbierky múzea obsahujú autentické autobusy, električky a železničné dopravné prostriedky. Nachádzajú sa tu rôzne typy predmetov od pohľadníc s dopravnou tématikou až po kompletnú súpravu metra z roku 1938, ktorá je umiestnená v depozitári múzea. Externé odkazy Transport for London; oficiálna stránka spoločnosti (po anglicky)